രാജ്യത്തെ ഇന്ധന വില വര്ദ്ധനവില് കേന്ദ്ര സര്ക്കാരിനെതിരെ ആരോപണവുമായി മുന് മന്ത്രി തോമസ് ഐസക് തിരുവനന്തപുരം: രാജ്യത്തെ ഇന്ധന വില വര്ദ്ധനവില് കേന്ദ്ര സര്ക്കാരിനെതിരെ ആരോപണവുമായി മുന് മന്ത്രി തോമസ് ഐസക്.കോര്പ്പറേറ്റുകളെ സഹായിക്കാനാണ് ജനങ്ങളെ പിഴിയുന്നതെന്നും പെട്രോള് നികുതി 3.5 മടങ്ങും ഡീസല് നികുതി ഒമ്ബത് മടങ്ങുമായി കേന്ദ്ര സര്ക്കാര് വര്ധിപ്പിച്ചിട്ടുണ്ടെന്നും ഇതു കുറച്ചാല് ഇന്നത്തെ പ്രതിസന്ധി തീരുമെന്നും അദ്ദേഹം ചൂണ്ടിക്കാണിക്കുന്നു. തോമസ് ഐസക്കിന്റെ ഫേസ്ബുക്ക് പോസ്റ്റിന്റെ പൂര്ണ്ണരൂപം ഡീസല് 50 രൂപയ്ക്കും, പെട്രോള് 55 രൂപയ്ക്കും ലഭ്യമാക്കും എന്നായിരുന്നു തെരഞ്ഞെടുപ്പു കാലത്ത് ബിജെപി വാഗ്ദാനം ചെയ്തത്. ഇന്ന് തിരുവനന്തപുരത്ത് ഡീസല് ലിറ്ററിന് 95.30 രൂപയും പെട്രോള് ലിറ്റിന് 103.40 രൂപയുമാണു വില. മൂന്നു കാരണങ്ങള്കൊണ്ടേ പെട്രോള് ഡീസല് വിലകള് ഉയരുകയുള്ളൂ. 1 ക്രൂഡോയിലിന്റെ വിലക്കയറ്റം. 2 എണ്ണ വില്പ്പനക്കാരുടെ ലാഭവര്ദ്ധന. 3 നികുതി വര്ദ്ധന. ക്രൂഡോയില് വില ഉയര്ന്നോ? ബിജെപി അധികാരത്തില് വരുമ്ബോള് 108 ഡോളറായിരുന്നു ഒരു ബാരല് ക്രൂഡോയിലിന്റെ വില 201314. ഇപ്പോള് 202021ല് ക്രൂഡോയിലിന്റെ വില ബാരലിനു 48 ഡോളര്. ക്രൂഡോയിലിന്റെ വില പകുതിയില് താഴെയാണ്. എണ്ണക്കമ്ബനികളുടെ ചെലവും ലാഭവും ഉയര്ന്നോ? ക്രൂഡോയില് സംസ്കരിക്കുന്നതിനുള്ള ഉല്പ്പാദന ചെലവില് നാമമാത്രമായ വര്ദ്ധനയേയുള്ളൂ. എണ്ണക്കമ്ബനികളുടെ ലാഭനിരക്കില് മാറ്റമുണ്ടായിട്ടില്ല. അപ്പോള് വിലക്കയറ്റത്തിനു കാരണം നികുതി വര്ദ്ധനവാണ്. ആരുടെ നികുതി? സംസ്ഥാനത്തിന്റേയോ? കേരളത്തിന്റെ നികുതി യുഡിഎഫ് ഭരണകാലത്ത് വര്ദ്ധിച്ചെങ്കിലും ഇപ്പോള് 201314നേക്കാള് താഴെയാണ്. മറ്റു സംസ്ഥാനങ്ങളുടെ നികുതിയും ഏതാണ്ട് ഇതുപോലെയാണ്. എഐഡിഎംകെ വര്ദ്ധിപ്പിച്ച നികുതി ഇപ്പോള് ഡിഎംകെ കുറച്ചു. കേന്ദ്ര നികുതിയില് എത്രയാണു വര്ദ്ധനയുണ്ടായിട്ടുള്ളത്? ബിജെപി അധികാരത്തില് വരുമ്ബോള് പെട്രോള് ലിറ്റര് ഒന്നിനു 9.48 രൂപയായിരുന്നു നികുതി. 2020ല് 32.98 രൂപയാണു നികുതി. കേന്ദ്രം 3.5 മടങ്ങ് പെട്രോള് നികുതി വര്ദ്ധിപ്പിച്ചു. ഡീസലിന് ലിറ്ററിന് 3.56 രൂപയായിരുന്നു നികുതി. ഇപ്പോള് 31.83 രൂപയാണ് നികുതി. കേന്ദ്രം 9 മടങ്ങാണ് ഡീസല് നികുതി വര്ദ്ധിപ്പിച്ചത്. ശരി തന്നെ. പക്ഷെ, സംസ്ഥാനങ്ങള്ക്ക് ഫിനാന്സ് കമ്മീഷന് തീര്പ്പുപ്രകാരം എക്സൈസ് ഡ്യൂട്ടിയുടെ 41 ശതമാനം ലഭിക്കില്ലേ? ഭരണഘടന പ്രകാരം എക്സൈസ് നികുതിയാണു സംസ്ഥാനങ്ങളുമായി പങ്കുവയ്ക്കേണ്ടത്. ബിജെപി അധികാരത്തില് വന്നപ്പോള് 87 ശതമാനവും ഇങ്ങനെ സംസ്ഥാനങ്ങളുമായി പങ്കുവയ്ക്കേണ്ട എക്സൈസ് നികുതിയാണു പെട്രോളിനും ഡീസലിനും മേല് ഉണ്ടായിരുന്നത്. എന്നാല് ഇപ്പോള് എക്സൈസ് നികുതിക്കു പകരം റോഡ് സെസ്സും മറ്റുമാണു ചുമത്തുന്നത്. അതു പങ്കുവയ്ക്കേണ്ടതില്ല. പങ്കുവയ്ക്കേണ്ട എക്സൈസ് നികുതി കേന്ദ്രനികുതിയുടെ 4.25 ശതമാനമേ വരൂ. അപ്പോള് കേന്ദ്രത്തിന്റെ പെട്രോള്ഡീസല് നികുതി വരുമാനം കുത്തനെ ഉയര്ന്നു കാണുമല്ലോ? സംശയമെന്ത്. ബിജെപി അധികാരത്തില് വരുമ്ബോള് 78000 കോടി രൂപയായിരുന്നു ഈയിനത്തിലുള്ള നികുതി വരുമാനം. 202021ല് 2.23 ലക്ഷം കോടി രൂപയാണ് നികുതി വരുമാനം. 2014 മുതല് ഇതുവരെ ബിജെപി സര്ക്കാര് 15 ലക്ഷം കോടി രൂപയാണ് പെട്രോളിന്റെയും ഡീസലിന്റെയും നികുതിയിലൂടെ ജനങ്ങളെ പിഴിഞ്ഞ് ഉണ്ടാക്കിയിട്ടുള്ളത്. എന്തിനാണ് ഇത്രയും ആര്ത്തിയോടെ ജനങ്ങളെ പിഴിഞ്ഞ് വരുമാനം ഉണ്ടാക്കുന്നത്? കാരണം അത്രഭീമമായ തുകയാണ് കോര്പ്പറേറ്റുകള്ക്കു നല്കുന്നത്. 3 വര്ഷം മുമ്ബാണ് 1.5 ലക്ഷം കോടി രൂപ കോര്പ്പറേറ്റ് നികുതിയിളവ് നല്കിയത്. ഇതിനുപുറമേ ബാങ്കുകളെ കോര്പ്പറേറ്റുകള് കൊള്ളയടിച്ചതിന്റെ കിട്ടാക്കടം എഴുതിത്തള്ളാന് 10 ലക്ഷം കോടി രൂപ ബാങ്കുകള്ക്ക് ഇതുവരെ ധനസഹായം നല്കിയിട്ടുണ്ട്. കോര്പ്പറേറ്റുകളെ സഹായിക്കാനാണു ജനങ്ങളെ പിഴിയുന്നത്. ജി.എസ്.ടിയില് പെട്രോളും ഡീസലും കൊണ്ടുവന്നാല് കേന്ദ്രത്തിന്റെ ഈ കൊള്ള അവസാനിപ്പിക്കാന് കഴിയില്ലേ? സംസ്ഥാനങ്ങളുടെ നികുതി വരുമാനവും കുത്തനെ ഇടിയും. കേന്ദ്രവും സംസ്ഥാനവും താരതമ്യേന ഉയര്ന്ന നികുതിയാണ് പെട്രോളിനും ഡീസലിനും മേല് ചുമത്തിക്കൊണ്ടിരുന്നത്. ഇന്ത്യയില് മാത്രമല്ല, മഹാഭൂരിപക്ഷം രാജ്യങ്ങളുടെയും സ്ഥിതി ഇതാണ്. സ്വാതന്ത്ര്യം ലഭിച്ച നാള് മുതല് ഇന്ത്യയിലെ പൊതുസ്ഥിതി ഇതായിരുന്നു. എന്നാല് പുതിയതായി ഉണ്ടായിട്ടുള്ളത് കേന്ദ്രം നികുതി പെട്രോളിനു 3.5 മടങ്ങും ഡീസലിനു 9 മടങ്ങും ഉയര്ത്തി എന്നുള്ളതാണ്. ഇതു കുറച്ചാല് ഇന്നത്തെ പ്രതിസന്ധി തീരൂം. പെട്രോള്, ഡീസല് വിലകള് ലിറ്ററിന് ഏതാണ്ട് 60 രൂപയിലേയ്ക്കു താഴും. ഇത് ഒഴിവാക്കുന്നതിനു വേണ്ടിയുള്ള അടവു മാത്രമാണ് ജി.എസ്.ടി വിവാദം.The post രാജ്യത്തെ ഇന്ധന വില വര്ദ്ധനവില് കേന്ദ്ര സര്ക്കാരിനെതിരെ ആരോപണവുമായി മുന് മന്ത്രി തോമസ് ഐസക് first appeared on MalayalamExpressOnline.